title: 2014/607/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Zásobovacej agentúry Euratomu za rozpočtový rok 2012

text:
               5.9.2014

               SK

               Úradný vestník Európskej únie

               L 266/277

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Zásobovacej agentúry Euratomu za rozpočtový rok 2012
   (2014/607/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na jeho článok 8,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI rokovacieho poriadku,

               —

               so zreteľom na správu Výboru pre kontrolu rozpočtu (A7-0180/2014),

               1.

               udeľuje generálnemu riaditeľovi Zásobovacej agentúry Euratomu absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, generálnemu riaditeľovi Zásobovacej agentúry Euratomu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 213.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 41, 15.2.2008, s. 15.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 29. mája 1990 o uzavretí Dohody o založení spoločného surovinového fondu

text:
Dôležité právne oznámenie

|

31990D0373

Úradný vestník L 182 , 14/07/1990 S. 0001 - 0001 Fínske špeciálne vydanie: Kapitola 11 Zväzok 16 S. 0007  Švédske špeciálne vydanie: Kapitola 11 Zväzok 16 S. 0007

		Rozhodnutie Radyz 29. mája 1990o uzavretí Dohody o založení spoločného surovinového fondu(90/373/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113,so zreteľom na návrh Komisie,keďže Dohoda o založení spoločného surovinového fondu sa týka záležitostí, ktoré podliehajú súdnej právomoci členských štátov a záležitostí, ktoré sú súčasťou spoločnej obchodnej politiky;keďže dohodu podpísalo spoločenstvo a jeho členské štáty;keďže členské štáty už uzavreli konania týkajúce sa ratifikácie, prijatia alebo schválenia podľa článku 54 dohody,keďže je preto potrebné, aby aj spoločenstvo schválilo dohodu, ktorá je uložená u generálneho tajomníka Organizácie spojených národov,PRIJALA TOTO ROZHODNUTIE:Článok 1Dohoda o založení spoločného surovinového fondu sa týmto v mene spoločenstva schvaľuje.Spoločenstvo uloží listinu o schválení dohody u generálneho tajomníka Organizácie Spojených národov.Znenie dohody tvorí prílohu tohoto rozhodnutia.Článok 2Týmto sa predseda Rady poveruje určiť osobu splnomocnenú uložiť listinu o schválení dohody v mene spoločenstva.Článok 3Toto rozhodnutie sa uverejní v Úradnom vestníku Európskych spoločenstiev.V Bruseli 29. mája 1990Za RadupredsedaM. Geoghegan-Quinn--------------------------------------------------


title: Rozhodnutie Rady 2011/210/SZBP z  1. apríla 2011 o vojenskej operácii Európskej únie na podporu operácií humanitárnej pomoci v reakcii na krízovú situáciu v Líbyi ( „EUFOR Libya“ )

text:
               5.4.2011

               SK

               Úradný vestník Európskej únie

               L 89/17

         ROZHODNUTIE RADY 2011/210/SZBP
   z 1. apríla 2011
   o vojenskej operácii Európskej únie na podporu operácií humanitárnej pomoci v reakcii na krízovú situáciu v Líbyi („EUFOR Libya“)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov (ďalej len „Bezpečnostná rada“) vo svojej rezolúcii o mieri a bezpečnosti v Afrike, ktorú prijala 26. februára 2011 [BR OSN č. 1970 (2011)], vyjadrila hlboké znepokojenie nad situáciou v Líbyi a odsúdila násilie a použitie sily proti civilnému obyvateľstvu. Bezpečnostná rada ďalej vyzvala všetky členské štáty Organizácie Spojených národov, aby zabezpečili humanitárnu a inú súvisiacu pomoc Líbyi.

               (2)

               Bezpečnostná rada vo svojej rezolúcii o situácii v Líbyi prijatej 17. marca 2011 [BR OSN č. 1973 (2011)] pripomenula rezolúciu BR OSN č. 1970 (2011) a vyjadrila odhodlanie zabezpečiť ochranu civilného obyvateľstva a obývaných oblastí a rýchly a voľný priechod humanitárnej pomoci a bezpečnosť humanitárneho personálu. Uvítala tiež opatrenia susedných štátov, najmä Tuniska a Egypta, na riešenie potrieb utečencov a zahraničných pracovníkov a vyzvala medzinárodné spoločenstvo, aby toto úsilie podporili.

               (3)

               Bezpečnostná rada ďalej poverila členské štáty, ktoré generálnemu tajomníkovi Organizácie Spojených národov oznámili svoje rozhodnutie konať samostatne alebo prostredníctvom regionálnych organizácií alebo dojednaní a v spolupráci s ním a s členskými štátmi Ligy arabských štátov, aby prijali všetky opatrenia potrebné na ochranu civilného obyvateľstva a obývaných oblastí, ktorým v Líbyi hrozia útoky, a zároveň vylúčila akúkoľvek formu cudzích okupačných ozbrojených síl na líbyjskom území.

               (4)

               Rada vo svojich záveroch z 21. marca 2011 vyjadrila znepokojenie nad súčasnou situáciou v Líbyi a odsúdila hrubé a systematické porušovanie ľudských práv, násilie a brutálnu represiu zo strany režimu voči líbyjskému ľudu. Vyjadrila spokojnosť s prijatím rezolúcie BR OSN č. 1973 (2011) a zdôraznila odhodlanie Únie prispieť k jej vykonávaniu a v tomto smere konať kolektívne a rozhodne spolu so všetkými medzinárodnými partnermi, najmä s Ligou arabských štátov a ďalšími regionálnymi aktérmi. Potvrdila, že hlavným cieľom Únie je ochrana civilného obyvateľstva a podpora líbyjského ľudu v jeho túžbe po demokratickej spoločnosti.
               Rada tiež uviedla, že Únia je v rámci SBOP pripravená podporiť humanitárnu pomoc, o ktorú požiada Úrad Organizácie Spojených národov pre koordináciu humanitárnych záležitostí (OCHA) a ktorej poskytovanie bude Organizácia Spojených národov koordinovať.

               (5)

               Rada schválila 24. marca 2011 v reakcii na krízu v Líbyi koncepciu krízového riadenia. Ďalšie plánovanie by sa malo zamerať na podporu humanitárnej pomoci. Operácia predovšetkým nebude mať vplyv na neutralitu ani nestrannosť humanitárnych aktérov. Akémukoľvek rozhodnutiu začať operáciu musí predchádzať žiadosť OCHA a musí byť prijaté na základe posúdenia súčasného rizika a hrozieb.

               (6)

               V záujme zabezpečenia oprávnenia prípadnej vojenskej prítomnosti Únie v Egypte a Tunisku sa úzko spolupracuje a konzultuje s vládami týchto krajín.

               (7)

               Politický a bezpečnostný výbor (PBV) by mal pod vedením Rady a vysokého predstaviteľa Únie pre zahraničné veci a bezpečnostnú politiku (vysoký predstaviteľ) vojenskú operáciou Únie politicky kontrolovať, strategicky ju usmerňovať a prijímať príslušné rozhodnutia v súlade s článkom 38 tretím odsekom Zmluvy o Európskej únii (Zmluvy o EÚ).

               (8)

               Je potrebné prerokovať a uzavrieť medzinárodné dohody týkajúce sa účasti tretích štátov na operáciách Únie a týkajúce sa postavenia ozbrojených síl a personálu Únie.

               (9)

               Prevádzkové výdavky vyplývajúce z tohto rozhodnutia, ktoré majú vojenské alebo obranné dôsledky, by mali hradiť členské štáty podľa článku 41 ods. 2 Zmluvy o EÚ a v súlade s rozhodnutím Rady 2008/975/SZBP z 18. decembra 2008, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami („ATHENA“) (1).

               (10)

               Článok 28 ods. 1 Zmluvy o EÚ splnomocňuje Radu, aby prijala rozhodnutia ustanovujúce prostriedky, ktoré Únia dostane k dispozícii. Referenčná suma na úvodné štvormesačné obdobie určená na spoločné náklady tejto vojenskej operácie Európskej únie predstavuje najlepší súčasný odhad a nedotýka sa konečných súm, ktoré budú zahrnuté do rozpočtu, ktorý sa má schváliť v súlade s pravidlami ustanovenými v mechanizme ATHENA.

               (11)

               V súlade s článkom 5 Protokolu o postavení Dánska, ktorý je pripojený k Zmluve o EÚ a Zmluve o fungovaní Európskej únie (ZFEÚ), sa Dánsko nezúčastňuje na vypracúvaní ani na vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na financovaní tejto operácie,

         PRIJALA TOTO ROZHODNUTIE:
   Článok 1
   Misia
   1.   S úmyslom podporiť mandáty ustanovené v rezolúciách Bezpečnostnej rady Organizácie Spojených národov č. 1970 (2011) a č. 1973 (2011) vykonáva Únia, ak o to požiada Úrad Organizácie Spojených národov pre koordináciu humanitárnych záležitostí (OCHA), v rámci spoločnej bezpečnostnej a obrannej politiky vojenskú operáciu (ďalej len „operácia EUFOR Libya“) na podporu humanitárnej pomoci v regióne. Operácia sa bude vykonávať v plnom súlade s usmerneniami na využívanie vojenských prostriedkov a prostriedkov civilnej ochrany na podporu humanitárnych činností Organizácie Spojených národov a s pokynmi na využívanie zahraničných vojenských prostriedkov na podporu humanitárnych operácií v kontexte súčasnej krízy v severnej Afrike.
   2.   Na podporu tohto politického cieľa a na žiadosť OCHA operácia EUFOR Libya bude pri plnom rešpektovaní usmernení a pokynov uvedených v odseku 1:

               —

               prispievať k bezpečnému pohybu a evakuácii vysídlených osôb,

               —

               osobitnými spôsobilosťami podporovať humanitárne organizácie v ich činnosti.

         Článok 2
   Vymenovanie veliteľa operácie EÚ
   Kontradmirál Claudio GAUDIOSI sa týmto vymenúva za veliteľa operácie Európskej únie EUFOR Libya.
   Článok 3
   Určenie operačného veliteľstva EÚ
   Operačné veliteľstvo operácie EUFOR Libya sa nachádza v Ríme.
   Článok 4
   Plánovanie a začatie operácie
   Rada prijme rozhodnutie o začatí vojenskej operácie Európskej únie na základe posúdenia súčasného rizika a hrozieb po schválení operačného plánu a pravidiel nasadenia.
   Článok 5
   Politická kontrola a strategické usmerňovanie
   1.   PBV pod vedením Rady a vysokého predstaviteľa operácie EUFOR Libya politicky kontroluje a strategicky usmerňuje. Rada týmto poveruje PBV prijať príslušné rozhodnutia v súlade s článkom 38 tretím odsekom Zmluvy o EÚ. Toto poverenie zahŕňa právomoc meniť a dopĺňať dokumenty, ktoré sa týkajú plánovania, vrátane operačného plánu, štruktúry velenia a pravidiel nasadenia. Zahŕňa tiež právomoc prijímať rozhodnutia o vymenovaní veliteľa operácie Európskej únie a veliteľa ozbrojených síl Európskej únie. Právomoc rozhodovať o cieľoch a ukončení operácie EUFOR Libya si ponecháva Rada.
   2.   PBV pravidelne podáva Rade správy.
   3.   PBV pravidelne dostáva správy o vedení EUFOR Libya od predsedu Vojenského výboru Európskej únie (VVEÚ). PBV môže v prípade potreby na svoje zasadnutia pozvať veliteľa operácie Európskej únie, prípadne veliteľa ozbrojených síl EÚ.
   Článok 6
   Vojenské usmerňovanie
   1.   VVEÚ zabezpečí monitorovanie riadneho priebehu operácie EUFOR Libya, za ktorú zodpovedá veliteľ operácie Európskej únie.
   2.   VVEÚ pravidelne dostáva správy od veliteľa operácie Európskej únie. Podľa potreby môže na svoje zasadnutia pozvať veliteľa operácie EÚ alebo veliteľa ozbrojených síl EÚ.
   3.   Predseda VVEÚ je hlavnou kontaktnou osobou pre veliteľa operácie Európskej únie.
   Článok 7
   Vykonávanie a jednotnosť reakcie Únie
   1.   Vysoký predstaviteľ zabezpečuje vykonávanie tohto rozhodnutia a tiež jeho súlad s vonkajšou činnosťou Únie ako celku vrátane činností Únie v oblasti humanitárnej pomoci.
   2.   Veliteľ operácie Európskej únie pomáha vysokému predstaviteľovi pri vykonávaní tohto rozhodnutia.
   Článok 8
   Spolupráca s ďalšími aktérmi
   1.   Plánovanie a vedenie operácie sa uskutoční v úzkej spolupráci a v súlade s OCHA, ktorá koordinuje celkovú humanitárnu reakciu, Organizáciou Severoatlantickej zmluvy a ostatnými aktérmi.
   2   Operácia EUFOR Libya úzko spolupracuje s určeným koordinátorom (určenými koordinátormi) Organizácie Spojených národov, ako aj s určeným koordinátorom (určenými koordinátormi) Ligy arabským štátov a jej členských štátov.
   3.   Podľa potreby sa uskutočnia konzultácie s Africkou úniou.
   Článok 9
   Účasť tretích štátov
   1.   Bez toho, aby bola dotknutá autonómia rozhodovania Únie alebo jednotný inštitucionálny rámec, a v súlade s príslušnými usmerneniami Európskej rady sa tretie štáty, predovšetkým členské štáty Ligy arabských štátov, môžu vyzvať, aby sa zúčastnili na operácii.
   2.   Rada týmto poveruje PBV, aby vyzval tretie štáty na poskytnutie príspevku a aby podľa odporúčania veliteľa operácie Európskej únie a VVEÚ prijal príslušné rozhodnutia o prijatí navrhovaných príspevkov.
   3.   Podrobné podmienky týkajúce sa účasti tretích štátov sa ustanovia v dohodách, ktoré sa uzatvoria v súlade s článkom 37 Zmluvy o EÚ a v súlade s postupom ustanoveným v článku 218 ZFEÚ. Ak Únia a tretí štát uzatvorili dohodu ustanovujúcu rámec účasti tohto tretieho štátu na operáciách krízového riadenia Únie, uplatňujú sa v súvislosti s touto operáciou ustanovenia takejto dohody.
   4.   Tretie štáty, ktoré k operácii EUFOR Libya významným spôsobom prispievajú, majú z hľadiska každodenného riadenia operácie rovnaké práva a povinnosti ako členské štáty, ktoré sa na operácii zúčastňujú.
   5.   Rada týmto poveruje PBV, aby prijal príslušné rozhodnutia o zriadení výboru prispievateľov, ak by tretie štáty poskytli významné vojenské príspevky.
   Článok 10
   Postavenie ozbrojených síl a personálu pod vedením Únie
   Postavenie ozbrojených síl a personálu pod vedením Únie vrátane výsad, imunít a ďalších záruk potrebných na splnenie a hladký priebeh ich misie môže byť predmetom dohôd uzavretých podľa článku 37 Zmluvy o EÚ a v súlade s postupom ustanoveným v článku 218 ods. 3 ZFEÚ.
   Článok 11
   Finančné dojednania
   1.   Spoločné náklady operácie EUFOR Libya sa spravujú v súlade s rozhodnutím 2008/975/SZBP.
   2.   Referenčná suma na spoločné náklady operácie EUFOR Libya je 7 900 000 EUR. Percentuálny podiel referenčnej sumy uvedený v článku 25 ods. 1 rozhodnutia 2008/975/SZBP je 30 %.
   Článok 12
   Sprístupnenie informácií tretím stranám
   1.   Vysoký predstaviteľ sa týmto poveruje poskytovať Africkej únii, Egyptu, Lige arabských štátov, Organizácii Spojených národov, Tunisku a iným tretím stranám, ktoré sa pripojili k tomuto rozhodnutiu, utajované skutočnosti a dokumenty Únie vyhotovené na účely operácie EUFOR Libya do príslušnej úrovne utajenia a v súlade s bezpečnostnými nariadeniami Rady (2).
   2.   Vysoký predstaviteľ sa týmto poveruje poskytovať Africkej únii, Egyptu, Lige arabských štátov, Organizácii Spojených národov, Tunisku a iným tretím stranám, ktoré sa pripojili k tomuto rozhodnutiu, neutajované dokumenty Únie, ktoré súvisia s rokovaniami Rady týkajúcimi sa operácie EUFOR Libya, na ktoré sa vzťahuje služobné tajomstvo podľa článku 6 ods. 1 rokovacieho poriadku Rady (3).
   Článok 13
   Nadobudnutie účinnosti a ukončenie
   1.   Toto rozhodnutie nadobúda účinnosť dňom jeho prijatia.
   2.   Operácia EUFOR Libya sa skončí najneskôr štyri mesiace po dosiahnutí počiatočnej operačnej spôsobilosti, pokiaľ Rada nerozhodne inak.
   3.   Toto rozhodnutie sa zrušuje odo dňa uzatvorenia operačného veliteľstva Európskej únie alebo veliteľstva ozbrojených síl v súlade s odsúhlasenými plánmi na ukončenie operácie EUFOR Libya a bez toho, aby boli dotknuté príslušné postupy týkajúce sa auditu a predkladania účtov o operácii EUFOR Libya, ustanovené v rozhodnutí 2008/975/SZPB.

      V Bruseli 1. apríla 2011

            Za Radu

            predseda

         MARTONYI J.

      (1)  Ú. v. EÚ L 345, 23.12.2008, s. 96.

      (2)  Rozhodnutie Rady 2001/264/ES z 19. marca 2001 prijímajúce bezpečnostné nariadenia Rady (Ú. v. ES L 101, 11.4.2001, s. 1).

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2006/230/ES: Rozhodnutie Rady z  18. júla 2005  o uzavretí Dohody medzi Európskym spoločenstvom a vládou Kanady o spracovaní údajov API/PNR

text:
               21.3.2006

               SK

               Úradný vestník Európskej únie

               L 82/14

         ROZHODNUTIE RADY
   z 18. júla 2005
   o uzavretí Dohody medzi Európskym spoločenstvom a vládou Kanady o spracovaní údajov API/PNR
   (2006/230/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95 v spojení s prvou vetou prvého pododseku jej článku 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Dňa 7. marca 2005 Rada poverila Komisiu rokovaním v mene Spoločenstva s Kanadou o Dohode o spracovaní a postúpení podrobnejších informácií o cestujúcom (Advance Passanger Information – API) a záznamu podľa mena cestujúceho (Passenger Name Record – PNR) leteckými prepravcami Kanadskému úradu pohraničnej služby (Canada Border Services Agency – CBSA).

               (2)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a vládou Kanady o spracovaní údajov API/PNR sa týmto schvaľuje v mene Spoločenstva.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Spoločenstvo (2).
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 18. júla 2005

            Za Radu

            predseda

         J. STRAW

      (1)  Zatiaľ neuverejnené v úradnom vestníku.

      (2)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.
    ---documentbreak---

               21.3.2006

               SK

               Úradný vestník Európskej únie

               L 82/15

         DOHODA
   medzi Európskym spoločenstvom a vládou Kanady o spracovaní údajov o podrobnejšej informácii o cestujúcom a záznamu podľa mena cestujúceho
   EURÓPSKE SPOLOČENSTVO A VLÁDA KANADY, ďalej len „strany“,
   UZNÁVAJÚC význam rešpektovania základných práv a slobôd, predovšetkým práva na súkromie, a význam rešpektovania týchto hodnôt pri predchádzaní terorizmu a boja proti nemu a súvisiacim trestným činom a iným závažným trestným činom, ktoré sú medzinárodného charakteru, vrátane organizovanej trestnej činnosti,
   SO ZRETEĽOM na požiadavku kanadskej vlády, aby leteckí prepravcovia zabezpečujúci prepravu osôb do Kanady poskytovali príslušným kanadským orgánom podrobnejšiu informáciu o cestujúcom a záznamu podľa mena cestujúceho (ďalej len „API/PNR“) v rozsahu, v akom sú zhromažďované a obsiahnuté v prepravcových automatizovaných rezervačných systémoch a systémoch kontroly odletov (DCS),
   SO ZRETEĽOM na smernicu Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov (1), a najmä na jej článok 7 písm. c),
   SO ZRETEĽOM na záväzky zo strany relevantného príslušného orgánu vzhľadom na spôsob, akým údaje API/PNR doručené od leteckých prepravcov bude spracúvať (ďalej len „záväzky),“
   SO ZRETEĽOM na príslušné rozhodnutie Komisie podľa článku 25 ods. 6 smernice 95/46/ES (ďalej len „rozhodnutie“), podľa ktorého sa kanadský príslušný orgán považuje za poskytujúci adekvátnu úroveň ochrany údajov API/PNR postúpených z Európskeho spoločenstva (ďalej len „Spoločenstvo“) týkajúcich sa osobnej leteckej dopravy do Kanady v súlade s príslušnými záväzkami, ktoré sú pripojené k príslušnému rozhodnutiu,
   SO ZRETEĽOM na revidované usmernenia o údajoch API prijaté Medzinárodnou colnou organizáciou (WCO), Medzinárodnou asociáciou leteckých prepravcov (IATA) a Medzinárodnou organizáciou civilného letectva (ICAO),
   ZAVIAZANÍ spolupracovať pri pomoci ICAO v rozvoji multilaterálnych noriem pre postúpenie údajov PNR získaných od obchodných leteckých spoločností,
   SO ZRETEĽOM na možnosť budúceho vykonania účinnejších modifikácií prílohy I k tejto dohode prostredníctvom zjednodušených postupov, predovšetkým so zreteľom na zabezpečenie reciprocity medzi stranami,
   SA DOHODLI TAKTO:
   Článok 1
   Účel
   1.   Účelom tejto dohody je zabezpečiť, aby pri poskytovaní údajov API/PNR o osobách cestujúcich príslušnými letmi boli úplne dodržiavané základné práva a slobody, najmä právo na súkromie.
   2.   Pod príslušným letom sa rozumie úsek uskutočnený leteckým prepravcom z územia jednej strany na územie dožadujúcej strany.
   Článok 2
   Príslušné orgány
   Príslušný orgán dožadujúcej strany je orgán buď v Kanade, alebo v Európskej únii, ktorý je zodpovedný za spracovanie údajov API/PNR o osobách cestujúcich príslušnými letmi, ako sa uvádza v prílohe I k tejto dohode, ktorá je jej neoddeliteľnou súčasťou.
   Článok 3
   Spracovanie údajov API/PNR
   1.   Strany súhlasia, že údaje API/PNR o osobách cestujúcich príslušnými letmi budú spracované tak, ako je uvedené v záväzkoch zostavených príslušným orgánom, ktorý údaje API/PNR získava.
   2.   Záväzky stanovujú pravidlá a postupy pri postúpení a ochrane údajov API/PNR o osobách cestujúcich príslušnými letmi poskytnutých príslušnému orgánu.
   3.   Príslušný orgán spracuje poskytnuté údaje API/PNR a zaobchádza s osobami cestujúcimi príslušnými letmi, ktorých sa týkajú údaje API/PNR, v súlade s uplatniteľným právom a ústavnými požiadavkami, bez diskriminácie, najmä pokiaľ ide o štátnu príslušnosť a/alebo krajinu bydliska.
   Článok 4
   Prístup, oprava a záznam
   1.   Príslušný orgán poskytne osobe, ktorá nie je prítomná na území, na ktorom orgán vykonáva právomoc, a na ktorú sa spracúvané údaje API/PNR podľa tejto dohody vzťahujú, prístup k údajom a v prípade chybnej informácie možnosť opravy, prípadne záznam, v ktorom sa uvedie, že bola vznesená požiadavka na opravu.
   2.   Možnosť prístupu, opravy a záznamu so zreteľom na takéto údaje je zo strany príslušného orgánu poskytnutá za okolností podobných tým, za ktorých by tieto možnosti boli dostupné osobe prítomnej na území, na ktorom tento orgán vykonáva právomoc.
   Článok 5
   Povinnosť spracovať údaje API/PNR
   1.   V súvislosti s uplatňovaním tejto dohody v rámci Spoločenstva, pokiaľ ide o spracovanie osobných údajov, leteckí prepravcovia prevádzkujúci príslušné lety zo Spoločenstva do Kanady spracujú údaje API/PNR obsiahnuté vo svojich automatizovaných rezervačných systémoch a systémoch kontroly odletov, ako to požaduje príslušný kanadský orgán v súlade s kanadským právom. Zoznam údajov PNR, ktoré leteckí prepravcovia prevádzkujúci príslušné lety postúpia kanadskému príslušnému orgánu, sa nachádza v prílohe II k tejto dohode, ktorá je jej neoddeliteľnou súčasťou.
   2.   Povinnosť stanovená v odseku 1 sa uplatňuje len dovtedy, pokiaľ je rozhodnutie uplatniteľné, a stráca účinnosť dňom, keď je rozhodnutie zrušené, pozastavené alebo jeho účinnosť uplynula bez toho, aby bola obnovená.
   Článok 6
   Spoločný výbor
   1.   Týmto sa zriaďuje spoločný výbor pozostávajúci zo zástupcov každej strany, ktorí budú oznámení druhej strane prostredníctvom diplomatických kanálov. Spoločný výbor bude zasadať v mieste a v deň podľa programu stanoveného na základe vzájomnej dohody. Prvé zasadnutie sa uskutoční do šiestich mesiacov odo dňa nadobudnutia platnosti tejto dohody.
   2.   Spoločný výbor, okrem iného:

               a)

               funguje ako prostriedok komunikácie so zreteľom na vykonávanie tejto dohody a akýchkoľvek záležitostí súvisiacich s ňou;

               b)

               rieši, v možnom rozsahu, akékoľvek nezhody, ktoré môžu vzniknúť v súvislosti s vykonávaním tejto dohody a akékoľvek záležitosti súvisiace s ňou;

               c)

               organizuje spoločné preskúmania uvedené v článku 8 a stanovuje podrobné postupy spoločného preskúmania;

               d)

               prijme svoj rokovací poriadok.

         3.   Strany zastúpené v spoločnom výbore môžu schváliť úpravy prílohy I k tejto dohode, ktoré sa budú uplatňovať odo dňa nadobudnutia platnosti takejto dohody.
   Článok 7
   Riešenie sporov
   Na požiadanie ktorejkoľvek zo strán strany bez zbytočného odkladu prekonzultujú všetky spory, ktoré spoločný výbor nevyriešil.
   Článok 8
   Spoločné preskúmania
   V súlade s prílohou III k tejto dohode, ktorá je jej neoddeliteľnou súčasťou, každý rok, pokiaľ nie je dohodnuté inak, vykonajú strany spoločné preskúmanie vykonávania tejto dohody a akýchkoľvek záležitostí súvisiacich s touto dohodou, vrátane vývoja, ako je napríklad vymedzenie príslušných usmernení týkajúcich sa údajov PNR poskytnuté ICAO.
   Článok 9
   Nadobudnutie platnosti, zmeny a doplnenia a vypovedanie dohody
   1.   Táto dohoda nadobúda platnosť potom, ako si strany vymenia oznámenia o tom, že postupy nevyhnutné na to, aby táto dohoda nadobudla platnosť, boli ukončené. Táto dohoda nadobúda platnosť dňom druhého oznámenia.
   2.   Bez toho, aby bol dotknutý článok 6 ods. 3, túto dohodu možno zmeniť a doplniť na základe dohody medzi stranami. Takéto zmeny a doplnenia nadobúdajú platnosť deväťdesiatym dňom potom, ako si strany vymenia oznámenia o ukončení príslušných vnútorných postupov.
   3.   Túto dohodu môže ktorákoľvek zo zmluvných strán vypovedať písomným oznámením s výpovednou lehotou najmenej 90 dní.
   Článok 10
   Touto dohodu sa nezakladá výnimka ani sa nemenia, ani nedopĺňajú právne predpisy strán.
   NA DÔKAZ TOHO dolupodpísaní, riadne poverení k tomuto úkonu, podpísali túto dohodu.

      VYHOTOVENÉ v Luxemburgu tretieho októbra dvetisícpäť v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, maďarskom, maltskom, litovskom, lotyšskom, nemeckom, poľskom, portugalskom, slovenskom, slovinskom, španielskom, švédskom a talianskom jazyku, pričom všetky verzie sú rovnako autentické. V prípade odlišností má prednosť anglická a francúzska verzia.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Canadá
         Za vládu Kanady
         For Canadas regering
         Für die Regierung Kanadas
         Kanada valitsuse nimel
         Για την Κυβέρνηση του Καναδά
         For the Government of Canada
         Pour le gouvernement du Canada
         Per il governo del Canada
         Kanādas Valdības vārdā
         Kanados Vyriausybės vardu
         Kanada kormánya részéről
         Għall-Gvern tal-Kanada
         Voor de Regering van Canada
         W imieniu rządu Kanady
         Pelo Governo do Canadá
         Za vládu Kanady
         Za Vlado Kanade
         Kanadan hallituksen puolesta
         På Canadas regerings vägnar

      (1)  Ú. v. ES L 281, 23.11.1995, s. 31. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   PRÍLOHA I
   Príslušné orgány
   Na účely článku 3 je príslušným kanadským orgánom Kanadský úrad pohraničnej služby (Canada Border Services Agency – CBSA).
   PRÍLOHA II
   Údaje PNR, ktoré sa majú zhromaždiť

               1.

               Lokalizačný záznam PNR (PNR record locator)

               2.

               Dátum rezervácie

               3.

               Termín (-y) plánovanej cesty

               4.

               Meno a priezvisko

               5.

               Iné mená v PNR

               6.

               Informácie o všetkých spôsoboch platby

               7.

               Adresa na faktúre

               8.

               Kontaktné telefónne čísla

               9.

               Celá cestovná trasa pre špecifický PNR

               10.

               Informácie o programe Frequent flyer [iba počet nalietaných míľ a adresa (-y)]

               11.

               Cestovná kancelária

               12.

               Pracovník cestovnej kancelárie

               13.

               Oddelené/rozdelené PNR (Split/Divided PNR Information)

               14.

               Informácie o vystavení letenky (Ticketing Field Information)

               15.

               Číslo letenky

               16.

               Číslo sedadla

               17.

               Dátum vystavenia letenky

               18.

               Informácie v prípadoch, keď sa cestujúci nedostavil k odletu (No show)

               19.

               Číslo batožinového lístka

               20.

               Informácie o cestujúcich s letenkou, ale bez rezervácie (Go show)

               21.

               Informácie o sedadle cestujúceho

               22.

               Jednosmerné letenky

               23.

               Akékoľvek iné zhromaždené informácie APIS

               24.

               Informácie o cestujúcich bez pevnej rezervácie, čakajúcich na uvoľnenie miesta v priebehu odbavovania letu (Standby)

               25.

               Poradie odbavenia cestujúceho

         PRÍLOHA III
   Spoločné preskúmanie
   Strany si pred vykonaním spoločného preskúmania navzájom vymenia informácie o zložení svojich skupín, ktoré môžu zahŕňať príslušné orgány zaoberajúce sa ochranou osobných údajov a súkromia, clami, imigráciou, donucovaním, spravodajskými a policajnými službami a inými formami vynucovania práva, pohraničnej bezpečnosti a/alebo bezpečnosti vzdušného priestoru, vrátane odborníkov z členských štátov Európskej únie.
   S výhradou uplatniteľných právnych predpisov sa bude od všetkých účastníkov preskúmania žiadať, aby rešpektovali dôvernosť rozhovorov a mali vhodné bezpečnostné previerky. Dôvernosť však nebude pre strany predstavovať prekážku pri vyhotovení správy o výsledkoch spoločného preskúmania určenej pre ich príslušné orgány vrátane parlamentu Kanady a Európskeho parlamentu.
   Strany spoločne určia podrobné formy spoločného preskúmania.


title: Voľba Európskeho ombudsmana Rozhodnutie Európskeho parlamentu z  20. januára 2010 o zvolení Európskeho ombudsmana#PRÍLOHA

text:
               11.11.2010

               SK

               Úradný vestník Európskej únie

               CE 305/19

         Streda 20. januára 2010Voľba Európskeho ombudsmana
   P7_TA(2010)0001
   Rozhodnutie Európskeho parlamentu z 20. januára 2010 o zvolení Európskeho ombudsmana
   2010/C 305 E/06

      Európsky parlament,

   so zreteľom na Zmluvu o fungovaní Európskej únie, a najmä na jej článok 24 tretí odsek a článok 228,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na svoje rozhodnutie 94/262/ESUO, ES, Euratom z 9. marca 1994 o predpisoch a všeobecných podmienkach upravujúcich výkon funkcie ombudsmana (1),
   so zreteľom na článok 204 rokovacieho poriadku,
   so zreteľom na výzvu na podávanie prihlášok (2),
   so zreteľom na svoje hlasovanie dňa 20. januára 2010,

               1.

               zvolil Nikiforosa Diamandourosa za Európskeho ombudsmana;

               2.

               vyzýva pána Nikiforosa Diamandourosa, aby zložil prísahu pred Súdnym dvorom;

               3.

               poveruje svojho predsedu, aby toto rozhodnutie aj s prílohou uverejnil v Úradnom vestníku Európskej únie;

               4.

               poveruje svojho predsedu, aby toto rozhodnutie postúpil Rade, Komisii a Súdnemu dvoru.

      (1)  Ú. v. ES L 113, 4.5.1994, s. 15.

      (2)  Ú. v. EÚ C 216, 10.9.2009, s. 7.

      Streda 20. januára 2010PRÍLOHA

         ROZHODNUTIE EURÓPSKEHO PARLAMENTU
         z 20. januára 2010
         o zvolení Európskeho ombudsmana
         EURÓPSKY PARLAMENT,
         So zreteľom na Zmluvu o fungovaní Európskej únie, a najmä na jej článok 24 tretí odsek a článok 228,
         So zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
         So zreteľom na svoje rozhodnutie 94/262/ESUO, ES, Euratom z 9. marca 1994 o predpisoch a všeobecných podmienkach upravujúcich výkon funkcie ombudsmana (1),
         So zreteľom na článok 204 rokovacieho poriadku,
         So zreteľom na výzvu na podávanie prihlášok (2),
         So zreteľom na svoje hlasovanie dňa 20. januára 2010,
         ROZHODOL TAKTO:
         zvolil Nikiforosa DIAMANDOUROSA za Európskeho ombudsmana.

            V Štrasburgu, 20. januára 2010

                  za Európsky parlament

                  predseda

               Jerzy BUZEK

         (1)  Ú. v. ES L 113, 4.5.1994, s. 15.

         (2)  Ú. v. EÚ C 216, 10.9.2009, s. 7.


title: Rozhodnutie Európskeho výboru pre systémové riziká z 1. júna 2015 o vymenovaní úradníka na ochranu osobných údajov Európskeho výboru pre systémové riziká (ESRB/2015/1)

text:
               20.6.2015

               SK

               Úradný vestník Európskej únie

               C 204/18

         ROZHODNUTIE EURÓPSKEHO VÝBORU PRE SYSTÉMOVÉ RIZIKÁ
   z 1. júna 2015
   o vymenovaní úradníka na ochranu osobných údajov Európskeho výboru pre systémové riziká
   (ESRB/2015/1)
   (2015/C 204/06)
   GENERÁLNA RADA EURÓPSKEHO VÝBORU PRE SYSTÉMOVÉ RIZIKÁ,
   so zreteľom na nariadenie Európskeho parlamentu a Rady (EÚ) č. 1092/2010 z 24. novembra 2010 o makroprudenciálnom dohľade Európskej únie nad finančným systémom a o zriadení Európskeho výboru pre systémové riziká (1),
   so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (2), a najmä na jeho článok 24,
   so zreteľom na nariadenie Rady (EÚ) č. 1096/2010 zo 17. novembra 2010, ktorým sa Európskej centrálnej banke udeľujú osobitné úlohy týkajúce sa fungovania Európskeho výboru pre systémové riziká (3), a najmä na jeho článok 6,
   so zreteľom na rozhodnutie Európskeho výboru pre systémové riziká ESRB/2012/1 z 13. júla 2012, ktorým sa prijíma rokovací poriadok Európskeho výboru pre systémové riziká (4), a najmä na jeho článok 3,
   PRIJALA TOTO ROZHODNUTIE:
   Pani Barbara Eggl je vymenovaná za úradníčku na ochranu údajov Európskeho výboru pre systémové riziká (European Systemic Risk Board – ESRB) s účinnosťou od 1. júna 2015 do 31. mája 2017. Pani Barbara Eggl je vymenovaná za úradníčku na ochranu údajov ESRB, keďže je zamestnankyňou a úradníčkou na ochranu údajov Európskej centrálnej banky.

      Vo Frankfurte nad Mohanom 1. júna 2015

            Predseda ESRB

         Mario DRAGHI

      (1)  Ú. v. EÚ L 331, 15.12.2010, s. 1.

      (2)  Ú. v. ES L 8, 12.1.2001, s. 1.

      (3)  Ú. v. EÚ L 331, 15.12.2010, s. 162.

      (4)  Ú. v. EÚ C 286, 22.9.2012, s. 16.


title: 2011/281/EÚ: Rozhodnutie Komisie zo 16. mája 2011 , ktorým sa mení a dopĺňa rozhodnutie 2009/146/ES, pokiaľ ide o nahradenie členov vedeckých výborov členmi skupiny vedeckých poradcov, ktoré boli zriadené rozhodnutím 2008/721/ES

text:
               17.5.2011

               SK

               Úradný vestník Európskej únie

               L 129/15

         ROZHODNUTIE KOMISIE
   zo 16. mája 2011,
   ktorým sa mení a dopĺňa rozhodnutie 2009/146/ES, pokiaľ ide o nahradenie členov vedeckých výborov členmi skupiny vedeckých poradcov, ktoré boli zriadené rozhodnutím 2008/721/ES
   (2011/281/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 2008/721/ES z 5. septembra 2008, ktorým sa stanovuje poradná štruktúra vedeckých výborov a expertov v oblasti bezpečnosti spotrebiteľov, verejného zdravia a životného prostredia a ruší rozhodnutie 2004/210/ES (1), a najmä na jeho článok 5,
   keďže:

               (1)

               Rozhodnutím 2008/721/ES Komisia zriadila v oblasti bezpečnosti spotrebiteľov, verejného zdravia a životného prostredia tri vedecké výbory, konkrétne Vedecký výbor pre bezpečnosť spotrebiteľov (VVBS), Vedecký výbor pre zdravotné a environmentálne riziká (VVZER) a Vedecký výbor pre vznikajúce a novo identifikované zdravotné riziká (VVVNIZR), ako aj Skupinu vedeckých poradcov v oblasti hodnotenia rizík (ďalej len „skupina“).

               (2)

               Rozhodnutím 2009/146/ES (2) Komisia vymenovala členov VVBS, VVZER a VVVNIZR a vedeckých poradcov skupiny.

               (3)

               Vedecké výbory v súlade s článkom 12 rozhodnutia 2008/721/ES prijali spoločný rokovací poriadok, ktorým sa okrem iného stanovujú kritériá účasti členov vedeckých výborov a podmienky, za ktorých členstvo vo výbore uplynie, ako je uvedené v bode 4 písm. a) prílohy II k rozhodnutiu.

               (4)

               V článku 5 ods. 2 rozhodnutia 2008/721/ES sa uvádza, že ak člen vedeckého výboru nespĺňa kritériá účasti, ktoré sú stanovené v rokovacom poriadku, alebo chce odstúpiť, Komisia môže ukončiť členstvo člena a miesto neho vymenovať iného člena zo skupiny.

               (5)

               Dvaja členovia VVZER, jeden člen VVBS a jeden člen VVVNIZR odstúpili, zatiaľ čo dvaja členovia VVBS nesplnili kritériá účasti a ich členstvo by sa malo ukončiť. Je potrebné vymenovať nových členov, aby sa v príslušných výboroch zabezpečil potrebný typ odborných znalostí.

               (6)

               Experti zo skupiny, ktorí majú nahradiť členov vedeckých výborov, ktorí odstúpili alebo ktorých členstvo sa skončilo, boli v súlade s článkom 3 ods. 2 rozhodnutia 2008/721/ES vybraní na základe svojej odbornej spôsobilosti a vzhľadom na geografické rozloženie, ktoré odráža rozmanitosť vedeckých otázok a prístupov, predovšetkým v Európe.

               (7)

               Členovia, ktorí odstúpili, alebo ktorých členstvo sa skončilo, by mali byť vymenovaní za poradcov skupiny v oblasti hodnotenia rizík,

         PRIJALA TOTO ROZHODNUTIE:
   Článok 1
   Členstvo expertov uvedených v bode 1 prílohy k tomuto rozhodnutiu sa ukončuje.
   Títo experti sú vymenovaní za vedeckých poradcov skupiny v oblasti hodnotenia rizík.
   Experti uvedení v bode 2 prílohy k tomuto rozhodnutiu sú vymenovaní za členov vedeckých výborov zriadených rozhodnutím 2008/721/ES, ako je uvedené v tejto prílohe.
   Článok 2
   Prílohy I a II k rozhodnutiu 2009/146/ES sa menia a dopĺňajú v súlade s prílohou k tomuto rozhodnutiu.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 16. mája 2011

            Za Komisiu

            predseda

         José Manuel BARROSO

      (1)  Ú. v. EÚ L 241, 10.9.2008, s. 21.

      (2)  Ú. v. EÚ L 49, 20.2.2009, s. 33.

      PRÍLOHA
      Prílohy I a II k rozhodnutiu 2009/146/ES sa menia a dopĺňajú takto:

                  1.

                  Mená týchto expertov sa odstraňujú z prílohy I a vkladajú sa do prílohy II:

                     Vedecký výbor pre bezpečnosť spotrebiteľov

                              Priezvisko

                              Meno

                              Materský inštitút alebo organizácia

                              GALLI

                              Corrado

                              University of Milan, Milan, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Vedecký výbor pre zdravotné a environmentálne riziká

                              Priezvisko

                              Meno

                              Materský inštitút alebo organizácia

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Vedecký výbor pre vznikajúce a novo identifikované zdravotné riziká

                              Priezvisko

                              Meno

                              Materský inštitút alebo organizácia

                              STAHL

                              Dorothea

                              Paracelsus Private Medical University, Salzburg, Austria

                  2.

                  Mená týchto expertov sa vkladajú do prílohy I a odstraňujú z prílohy II:

                     Vedecký výbor pre bezpečnosť spotrebiteľov

                              Priezvisko

                              Meno

                              Materský inštitút alebo organizácia

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Vedecký výbor pre zdravotné a environmentálne riziká

                              Priezvisko

                              Meno

                              Materský inštitút alebo organizácia

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Vedecký výbor pre vznikajúce a novo identifikované zdravotné riziká

                              Priezvisko

                              Meno

                              Materský inštitút alebo organizácia

                              HENSTEN

                              Arne

                              University of Tromsö, Tromsö, Norway


title: 2010/682/EÚ: Rozhodnutie Rady z  8. novembra 2010 o začatí automatizovanej výmeny daktyloskopických údajov so Slovenskom

text:
               11.11.2010

               SK

               Úradný vestník Európskej únie

               L 293/58

         ROZHODNUTIE RADY
   z 8. novembra 2010
   o začatí automatizovanej výmeny daktyloskopických údajov so Slovenskom
   (2010/682/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce najmä v boji proti terorizmu a cezhraničnej trestnej činnosti (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu, sa právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy zachovávajú tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť v prípade automatizovanej výmeny údajov v súlade s kapitolou 2 rozhodnutia 2008/615/SVV založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (5)

               Slovensko vyplnilo dotazník o ochrane údajov a dotazník o výmene daktyloskopických údajov.

               (6)

               Slovensko úspešne uskutočnilo skúšobnú prevádzku spolu s Rakúskom.

               (7)

               Na Slovensku sa uskutočnila hodnotiaca návšteva a správu o nej vypracoval rakúsko-nemecký hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky výmeny daktyloskopických údajov, sa predložila Rade,

         PRIJALA TOTO ROZHODNUTIE:
   Článok 1
   Na účely automatizovaného vyhľadávania daktyloskopických údajov Slovensko vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. novembra 2010

            Za Radu

            predseda

         M. WATHELET

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Rady z 22. novembra 1984 o záveroch Dohody vo forme výmeny listov medzi Európskym hospodárskym spoločenstvom a vládou Nového Zélandu, ktorými sa mení a dopĺňa prístupové disciplinárne opatrenie týkajúce sa syrov medzi Novým Zélandom a spoločenstvom

text:
Dôležité právne oznámenie

|

31984D0561

Úradný vestník L 308 , 27/11/1984 S. 0059 - 0059 Španielske špeciálne vydanie: Kapitola 11 Zväzok 21 S. 0091  Portugalské špeciálne vydanie Kapitola 11 Zväzok 21 S. 0091

		Rozhodnutie Radyz 22. novembra 1984o záveroch Dohody vo forme výmeny listov medzi Európskym hospodárskym spoločenstvom a vládou Nového Zélandu, ktorými sa mení a dopĺňa prístupové disciplinárne opatrenie týkajúce sa syrov medzi Novým Zélandom a spoločenstvom(84/561/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže počas rokovaní o Všeobecnej dohode o clách a obchode (GATT) spoločenstvo a Nový Zéland sa dohodli na opatreniach týkajúcich sa syrov [1];keďže sa niektoré ustanovenia opatrenia musia zmeniť a doplniť s cieľom dosiahnutia cieľa;keďže Komisia začala rokovania s Novým Zélandom o tomto prípade a dosiahla uspokojivú dohodu s touto krajinou,PRIJALA TOTO ROZHODNUTIE:Článok 1Dohoda vo forme výmeny listov medzi Európskym hospodárskym spoločenstvom a vládou Nového Zélandu, ktorou sa mení a dopĺňa prístupové disciplinárne opatrenie týkajúce sa syrov medzi Novým Zélandom a spoločenstvom sa schvaľuje v mene spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 22. novembra 1982Za RadupredsedaJ. Bruton[1] Ú. v. ES L 71, 17.3.1980, s. 144.--------------------------------------------------


title: 2007/430/ES: Rozhodnutie Komisie z  19. júna 2007 , ktorým sa ukončuje antidumpingové konanie týkajúce sa dovozu syntetických strižných vlákien z polyesteru (PSF) s pôvodom v Malajzii a na Taiwane, a ktorým sa uvoľňujú sumy zaistené prostredníctvom uložených dočasných ciel

text:
               21.6.2007

               SK

               Úradný vestník Európskej únie

               L 160/30

      ROZHODNUTIE KOMISIE

   z 19. júna 2007,
   ktorým sa ukončuje antidumpingové konanie týkajúce sa dovozu syntetických strižných vlákien z polyesteru (PSF) s pôvodom v Malajzii a na Taiwane, a ktorým sa uvoľňujú sumy zaistené prostredníctvom uložených dočasných ciel
   (2007/430/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dovozmi dumpingových tovarov z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s Poradným výborom,
   keďže:
   A.   POSTUP

               (1)

               Dňa 3. marca 2006 bol Komisii doručený podnet na základe článku 5 základného nariadenia týkajúci sa dumpingu, spôsobujúceho ujmu, v súvislosti s dovozom syntetických strižných vlákien z polyesteru (ďalej len „PSF“) s pôvodom z Malajzii a na Taiwane. Podnet podal výbor CIRFS (Comité International de la Rayonne et des Fibres Synthétiques), ktorý zastupuje viac ako 50 % celkovej výroby PSF v Spoločenstve.

               (2)

               Po začatí antidumpingového prešetrovania 12. apríla 2006 uložila Komisia, nariadením (ES) č. 2005/2006 (2), dočasné antidumpingové clá na dovoz do Spoločenstva syntetických strižných vlákien z polyesteru (ďalej len „PSF“) s pôvodom z Malajzii a na Taiwane (ďalej len „dočasné nariadenie“). Dočasné antidumpingové clá, ktoré nadobudli formu ciel ad valorem v rozsahu od 12,4 % do 23 % pre Malajziu a 14,7 % a 29,5 % pre Taiwan, sa začali uplatňovať od 29. decembra 2006.

               (3)

               Po uverejnení dočasného nariadenia bolo stranám zaslané zverejnenie skutočností a úvah, na ktorých bolo založené dočasné nariadenie. Všetkým zainteresovaným stranám bola poskytnutá lehota na predloženie prezentácií na základe zverejnených skutočností a úvah.

               (4)

               Niektoré zainteresované strany predložili písomné pripomienky. Tým zainteresovaným stranám, ktoré o to požiadali, bola poskytnutá možnosť ústneho vypočutia.

               (5)

               Komisia pokračovala v získavaní všetkých informácií, ktoré považovala za nevyhnutné, na účely stanovenia jej konečného zistenia. Na základe týchto zistení dospela k záveru, že existujú pádne dôvody v záujme Spoločenstva neukladať antidumpingové opatrenia na dovoz PSF z príslušných krajín.

               (6)

               Komisia zverejnila všetky podstatné skutočnosti a úvahy, na základe ktorých sa má ukončiť toto konanie. Zainteresovaným stranám bola poskytnutá lehota na predloženie prezentácií na základe zverejnených skutočností a úvah a bola im poskytnutá možnosť ústneho vypočutia. Písomné a ústne pripomienky, ktoré boli poskytnuté zainteresovanými stranami, boli zvážené a v prípade potreby zohľadnené v konečných záveroch.

               (7)

               Pôvodne, po porade s poradným výborom Komisia predložila Rade správu o výsledkoch porady spolu s návrhom, aby sa konanie ukončilo na základe záujmu Spoločenstva.

         B.   STIAHNUTIE PODNETU A UKONČENIE KONANIA

               (8)

               Medzitým navrhovateľ listom z 23. mája 2007 adresovaným Komisii formálne stiahol svoj podnet týkajúci sa dovozu syntetických strižných vlákien z polyesteru (PSF) s pôvodom v Malajzii a na Taiwane.

               (9)

               V súlade s článkom 9 ods. 1 základného nariadenia je možné ukončiť konanie, ak bol návrh stiahnutý a pokiaľ by takéto ukončenie nebolo v rozpore so záujmom Spoločenstva.

               (10)

               Komisia sa domnieva, že toto konanie by sa malo ukončiť, keďže prešetrovanie neprinieslo žiadne úvahy, podľa ktorých by takéto ukončenie nebolo v záujme Spoločenstva.

               (11)

               V skutočnosti, Komisia počas prešetrovania kontaktovala všetky strany, o ktorých sa vie, že sú zainteresované s cieľom získať ich stanovisko. Okrem výrobného odvetvia Spoločenstva, používatelia a združenia používateľov predložili svoje stanoviská alebo boli vypočutí v súvislosti s možným vplyvom uloženia definitívnych opatrení. Na základe týchto nových zistení Komisia dospela k záveru, že existujú pádne dôvody v záujme Spoločenstva neukladať antidumpingové opatrenia na dovoz PSF z príslušných krajín. Boli posúdené rôzne záujmy ako celok na základe ďalej vysvetlených tvrdení.

               (12)

               V skutočnosti, po uložení dočasných opatrení sa jeden dovozca, veľký počet užívateľov a združení užívateľov prihlásili a tvrdili, že úroveň opatrení bola obzvlášť vysoká a že im následne bránila v dovoze zo svojich najväčších zdrojov zásobovania v Ázii. Potvrdili argumenty, ktoré predložili iní užívatelia pred uložením dočasných opatrení, uvedené v odôvodneniach 156 až 158 dočasného nariadenia a predložili nové návrhy.

               (13)

               Za účelom podrobného prehodnotenia významu nových otázok, ktoré predložili odvetvia užívateľov, požiadala Komisia zainteresované strany, aby poskytli údaje a podporné dôkazy podnecujúce všetkých užívateľov a ich združení na ďalšiu spoluprácu počas prešetrovania. Spolupráca sa v porovnaní so situáciou pred uložením dočasných opatrení zvýšila, pretože užívatelia predstavujúci viac ako 10 % celkovej spotreby Spoločenstva PSV a približne 15 % celkového dovozu z príslušných krajín spolupracovali na prešetrovaní. Účasť väčšiny združení užívateľov na prešetrovaní (zastupujúce spoločnosti, ktoré predstavujú viac ako 50 % celkovej spotreby PSV v Spoločenstve), bola tiež zohľadnená, čím sa potvrdilo, že dosiahnuté zistenia a závery týkajúce sa potreby ukončiť prešetrovanie z dôvodu záujmu Spoločenstva sú dostatočne odôvodnené.

               (14)

               Podľa užívateľov uloženie opatrení zhorší nedostatok dodávok PSV, pretože výrobné odvetvie Spoločenstva nie je schopné uspokojiť dopyt EÚ. Táto situácia tiež zohrá úlohu v náraste cien PSV a tiež cien výrobkov nadväzujúcich výrobných odvetví, čím ohrozí ich konkurencieschopnosť na trhu, na ktorom dovoz konečných výrobkov za nízke ceny zohráva významnú úlohu. Za týchto okolností je potrebné v krátkodobom horizonte očakávať straty zamestnanosti vo výrobných odvetviach Spoločenstva používajúcich PSV.

         a)   Nedostatok dodávok

               (15)

               Užívatelia PSV tvrdia, že budú viac závisí na dovoze od veľmi obmedzeného počtu výrobcov v iných tretích krajinách, keďže dodávky ponúkané výrobcom Spoločenstva sa vo všeobecnosti zhoršujú pre všetky druhy PSV. Toto spôsobuje priemyselná premena výrobcov Spoločenstva z PSV na iné výrobky. Napríklad spoločnosť La Seda de Barcelona znížila svoju výrobu PSV s cieľom zvýšiť svoju výrobu polyetyléntereftalátu (PET). Podobným spôsobom výrobné problémy spôsobili požiar v Trevire v decembri 2006 a finančné ťažkosti spoločnosti Tergal (pod nútenou správou z dôvodu platobnej neschopnosti „procedure de sauvegarde“ od novembra 2006), ktorá bola najspoľahlivejším dodávateľom PSV pre pradiarensky priemysel, zhoršujú problémy s dodávkami. Nakoniec je potrebné pripomenúť, že jeden z výrobcov v Spoločenstve (Pennine Fibres) skrachoval.

               (16)

               Užívatelia, najmä výrobcovia lôžkovín a čalúnnických materiálov, sa obávajú vážneho nedostatku najmä v súvislosti s nasledujúcimi vláknami, ktoré sa používajú v netkaných výrobných odvetviach (3):

                           1.

                           HCS (duté spojené silikónové), ktoré vie dodať vo veľkých množstvách v rámci primeranej dodacej lehoty len jeden kórejský výrobca (okrem taiwanských výrobcov);

                           2.

                           LMP: údajne len jedna firma v Kórei by bola schopná dodať toto vlákno vo väčších množstvách.

               (17)

               Okrem toho, dodatočné údaje, ktoré poskytol jeden spolupracujúci výrobca v Spoločenstve po predbežnom zverejnení informácií, dokazujú, že druhy PSV predávané výrobnými odvetviami Spoločenstva a dovážané druhy PSV z Malajzie a Taiwanu sú rozdielne.

               (18)

               Užívatelia Spoločenstva tiež tvrdili, že je ťažné prejsť na iné zdroje dodávok, najmä v tretích krajinách, ktoré nie sú predmetom antidumpingových opatrení. Ako sa tvrdilo, vyvážajúci výrobcovia PSV potrebujú istý čas na to, aby pokračovali vo svojom vývoze do Spoločenstva, najmä z hľadiska rizika opätovného zavedenia ciel po tom, ako ich dovozné objemy dosiahnu istú úroveň objemu. Okrem toho, aj keď užívatelia budú schopní kupovať PSV od nových dodávateľov nachádzajúcich sa v iných krajinách, potrebujú vyskúšať, či druhy PSV vyrábané týmito výrobcami sú vhodné pre ich špecifické výroby. V každom prípade užívatelia uviedli, že neexistujú žiadni výrobcovia v Spoločenstve alebo v tretích krajinách nepodliehajúcich antidumpingovým opatreniam, ktoré majú požadované kapacity na dodávku dostatočného množstva špecifických vlákien vyrábaných v Taiwane.

               (19)

               Dostupné údaje Eurostatu dokazujú, že dovoz z Indonézie, Thajska a Indie, pre ktoré boli antidumpingové opatrenia zrušené od konca októbra 2006, sa rýchlo zvýšili v relatívnom vyjadrení do konca roka 2006. Toto môže svedčiť o tom, že na trhu Spoločenstva už sú dostupné ďalšie zdroje dodávok. Avšak príslušný objem je stále relatívne nízky a títo dodávatelia nemôžu rýchlo uspokojiť dopyt užívateľov. Okrem toho je veľmi pravdepodobné, že v prípade uloženia opatrení na dovoz z Taiwanu a Malajzie budú užívatelia nútení objednávať veľkú časť vlákien z krajín, ktoré podliehajú antidumpingovým clám.

               (20)

               Výrobné odvetvie Spoločenstva nepredložilo žiadne pripomienky vzhľadom na argument uvedený v odôvodnení 158 dočasného nariadenia týkajúceho sa obmedzenej kapacity výrobného odvetvia Spoločenstva v porovnaní s potrebami užívateľov PSV Spoločenstva. Na základe dôkazov sa stanovuje, že výrobné odvetvie Spoločenstva a ostatní výrobcovia Spoločenstva nie sú schopní alebo nemajú záujem vyvinúť potrebné úsilie na uspokojenie dopytu Spoločenstva. Okrem toho prešetrovanie vykonané po uložení dočasných opatrení ukázalo, že užívateľov Spoločenstva čakajú vážne problémy, ak budú skúšať získať niektoré druhy PSV z tretích krajín, na ktoré sa nevzťahujú antidumpingové opatrenia.

               (21)

               Existujú tiež údaje, ktoré dokazujú, že zvýšený dopyt v iných tretích krajinách niektorých druhov PSV, ktoré nie sú dostupné v Spoločenstve, už viedli k zvýšeniu cien. Táto situácia, ktorú vytvorilo uloženie opatrení, ovplyvnila tiež ostatné zdroje dodávok.

               (22)

               Na základe uvedených skutočností, aj keď existuje niekoľko alternatívnych zdrojov dodávok, ktoré sú dostupné pre užívateľov v Spoločenstva, a napriek skutočnosti, že by sa nové podniky PSF v poslednej dobe (4) zriadili a kapacity v Trevire by sa do konca marca 2007 obnovili, dodávka PSV na trhu Spoločenstva môže zostať problematická.

         b)   Zvýšenie cien pre PSV

               (23)

               Užívatelia PSF v Spoločenstve tvrdili, že po uložení dočasných opatrení, trpia podstatným nárastom cien pre niektoré druhy PSV nielen z príslušných krajín, ale tiež od iných dodávateľov nachádzajúcich sa v Kórei a Indii. Skutočnosť, že sa dopyt zvýšil v porovnaní s dostupnými zdrojmi dodávok, ktoré nepodliehajú antidumpingovým opatrenia, tiež viedla k zvýšeniu ceny PSV na trhu Spoločenstva.

               (24)

               Užívatelia poskytli informácie, ktoré potvrdzujú zvýšenia cien „špeciálnych vlákien“, ktoré ponúkajú dodávatelia v iných tretích krajinách po uložení dočasných antidumpingových opatrení na dovoz s pôvodom na Taiwane a v Malajzii. Skutočnosť, že sa užívatelia v Spoločenstve nemôžu plne spoľahnúť na dodávateľov Spoločenstva niektorých druhov PSV alebo na iných dodávateľov so sídlom v iných tretích krajinách, na ktoré sa nevzťahujú antidumpingové opatrenia, môže pravdepodobne viesť k ďalšiemu zvýšeniu cien v krátkodobom horizonte.

         c)   Vplyv navrhovaných opatrení na náklady

               (25)

               Na základe ďalšej analýzy o možnom dopade uvalenia opatrení sa zistilo, že výrobné odvetvia lôžkovín a čalúnenia môže byť pravdepodobne citlivejšie na možné zvýšenia cien surovín ako pradiarsky sektor. Výrobcovia vankúšov, prikrývok, podušiek, čalúnenia, atď. majú v priemere ziskové rozpätie nižšie ako 5 % a PSV predstavuje až 30 % ich celkových výrobných nákladov. Keďže sú hlavnými používateľmi LMP a HCS, ktorých sa údajný nedostatok dodávok do Spoločenstva pravdepodobne zhorší zavedením opatrení, pravdepodobný dopad na ich výrobné náklady môže predstavovať až 6 – 8 %.

               (26)

               Je jasné, že takýto nárast nákladov bude mať vážny vplyv vo výrobnom odvetví lôžkovín prostredníctvom zvýšenia hospodárskej súťaže, ktorej čelia z Číny v oblasti hotových výrobkov, a nebudú schopní poskytovať atraktívne ponuky svojim zákazníkom, a to veľkým reťazcom maloobchodných predajcov s mimoriadne silnou trhovou nákupnou silou. Rozhodnutie uložiť antidumpingové clá na dovoz z Malajzie a Taiwanu budú viesť k ďalšiemu posilneniu konkurencieschopnosti.

               (27)

               V odôvodení 164 dočasného nariadenia sa dospelo k záveru, že dopad navrhovaných opatrení na nadväzujúce výrobné odvetvia bude obmedzený. Na základe vyššie uvedených skutočností a úvah ďalšie prešetrovanie ukázalo, že priemerný nárast nákladov pre užívateľov bude v rozsahu od 0,4 do 1,5 % a môže dosiahnuť 6 % – 8 % vo výrobnom odvetví lôžkovín, najmä v prípade výrobcov, ktorí získavajú väčšinu svojich PSV z Taiwanu. Preto nebude dopad rovnomerne rozložený na všetkých užívateľov a hospodárska situácia niektorých užívateľov bude vážne ohrozená.

         d)   Zvýšenia cien v nadväzujúcich výrobkoch

               (28)

               Užívatelia tiež tvrdili, že ak sa antidumpingové opatrenia na dovoz s pôvodom na Taiwane a v Malajzii udržia na súčasnej úrovni, je nevyhnutné počítať so zvýšením cien pre nadväzujúce výrobky na trhu Spoločenstva. Toto spustí zvyšovanie dovozu nadväzujúcich výrobkov za nízke ceny a spôsobí ďalšie problémy výrobným odvetviam užívateľov. Nedávne štatistiky jasne dokazujú, že po uložení antidumpingových opatrení na PSV z Číny sa objemy dovozu niektorých hotových výrobkov obsahujúcich PSV (5) zvýšili o 39 %.

               (29)

               Je pravda, že existuje vzťah medzi uložením antidumpingových opatrení na čínske PSV a zvýšením dovozu nadväzujúcich výrobkov z Číny. Štatistiky dokazujú, že toto nie je izolovanou situáciou a minulé antidumpingové opatrenia o PSV z rôznych tretích krajín viedli k rovnakej reakcii zúčastnených krajín. Nárasty cien PSV budú buď v plnej miere znášať spotrebitelia nadväzujúcich výrobkov alebo nastane znižovanie zamestnanosti v nadväzujúcom výrobnom odvetví Spoločenstva, ak bude musieť obmedziť svoju výrobu z dôvodu zvýšeného dovozu z tretích krajín.

         e)   Dôsledky na zamestnanosť na trhu Spoločenstva

               (30)

               Prešetrovaním sa dokázalo, že výroba PSV nie je pracovne intenzívnou činnosťou. Výrobné odvetvie Spoločenstva zamestnáva menej ako 700 osôb v Spoločenstve a celková zamestnanosť vo výrobe PSV v Spoločenstve je menej ako 3 000 pracovných miest. Keďže na základe vyššie uvedených údajov je väčšina druhov PSV predávaných výrobným odvetvím Spoločenstva rozdielna od druhov dovážaných z Malajzie a Taiwanu a vzhľadom na skutočnosť, že dopyt po PSV v Spoločenstve sa neustále zvyšuje, nie je možné domnievať sa, že v prípade neuloženia definitívnych opatrení bude ohrozených veľa pracovných miest.

               (31)

               Avšak podľa údajov, ktoré poskytla Komisia, užívatelia, ktorí predstavujú približne 10 % spotreby PSV Spoločenstva, zamestnávajú viac ako 7 000 osôb vo výrobe výrobkov obsahujúcich PSV. Preto je možné predpokladať, že v tomto prípade približne 70 000 pracovných miest závisí od výrobného odvetvia užívateľov a aspoň 10 % z nich vo výrobnom odvetví lôžkovín a čalúnenia, ktoré majú podľa vyššie uvedených údajov veľmi nízke ziskové rozpätie, a sú hlavnými užívateľmi LMP a HCS vlákien. Okrem toho na základe pomeru pracovných nákladov v celkových výrobných nákladoch výrobných odvetví užívateľov, bolo zistené, že priemerný cenový dopad vo výške 1 % zodpovedá 2,5 % až 7,75 % pracovných nákladov. Preto uloženie končených opatrení môže viesť k značným stratám pracovných miest z krátkodobého hľadiska v nadväzujúcich výrobných odvetviach Spoločenstva s cieľom kompenzovať nárast nákladov na suroviny alebo spôsobených pravdepodobným ukončením alebo znížením výroby vo výrobnom priemysle lôžkovín.

               (32)

               Takisto sa uskutočnila analýza vplyvu na výrobné odvetvie Spoločenstva pred tým, ako jeho zástupcovia stiahli svoj podnet. Z dostupných informácií vyplynulo, že výrobcovia v Spoločenstve nedodávajú všetkým užívateľom v Spoločenstve požadované množstvá a druhy PSV.

               (33)

               Okrem toho prešetrovanie ukázalo, že úroveň investícií výrobného odvetvia Spoločenstva bola nízka pre túto kapitálovo intenzívnu činnosť a že výrobcovia uprednostňovali investovať do iných výrobkov, ako napríklad PET.

               (34)

               Ako je uvedené v odôvodnení 166 dočasného nariadenia, len jeden dodávateľ surovín spolupracoval na prešetrovaní. Tento dodávateľ výslovne podporil uloženie ciel, ktoré umožnia výrobnému odvetviu Spoločenstva udržať si životaschopnosť a tiež mu zabezpečí svoju vlastnú pozíciu. Neposkytol informácie o dopade uloženia alebo neuloženia opatrení na svoju podnikateľskú činnosť.

               (35)

               Výrobné odvetvie Spoločenstva, ktoré údajne produkuje 40 % PSF z recyklovaných PET fliaš, a jedno združenie výrobcov aktívnych v sektore recyklácie namietali, že v prípade neprijatia konečných opatrení na dumpingový dovoz PSF z Malajzie a Taiwanu, sa zníži kapacita výrobného odvetvia Spoločenstva recyklovať použité fľaše na PSF. Rovnako tvrdili, že neuloženie opatrení bude mať negatívny vplyv na životné prostredie, pretože sa zvýšia emisie CO2, ak by výrobné odvetvie v oblasti recyklácie vyvážalo odpad z plastov mimo Európy, ktorý v súčasnosti predáva výrobcom PSF v Spoločenstve.

               (36)

               Po prvé, je potrebné uviesť, že výrazné množstvo vlákien dovážaných z príslušných krajín sú strižné vlákna s nízkou teplotou tavenia (LMP) alebo používané v pradiarstve, a na základe informácií dostupných v tejto fáze, LMP a väčšina vlákien používaných v pradiarstve sa musia vyrábať z prvotných surovín.

               (37)

               Po druhé, na základe dôkazov predložených Komisii existuje dôležitý a rastúci dopyt po recyklovaných PET fľašiach z Ázie a ak nebudú uložené antidumpingové opatrenia, prevádzkovatelia recyklačných zariadení pre PET fľaše nebudú môcť predávať svoje výrobky na svetovom trhu.

               (38)

               Napokon, pokiaľ ide o tvrdenie, že tieto pripomienky v súvislosti s CO2 by mohli zohrávať úlohu v politike ochrany obchodu, toto tvrdenie bolo po prvýkrát predložené rok po začatí súčasného postupu, čo znemožňuje riadne overiť jeho vierohodnosť.

               (39)

               Vzhľadom na pripomienky, ktoré predložili rôzne zainteresované strany a výsledky prešetrovania sa dospelo k záveru, že uloženie definitívnych antidumpingových opatrení proti dumpingovému dovozu PSV s pôvodom v Malajzii a Taiwane bude mať značný dopad na užívateľov v Spoločenstve. Zaver, ktorý je uvedený v odôvodnení 168 dočasného nariadenia preto nie je možné potvrdiť.

               (40)

               Celkové výhody, ktoré získa výrobné odvetvie Spoločenstva, je potrebné prehodnotiť na základe pravdepodobných nevýhod, najmä pre užívateľov a v istom rozsahu pre spotrebiteľov. Objem a rozmanitosť dodávok ponúkaných výrobcom v Spoločenstve sa zhoršujú. Toto spôsobuje okrem iných dôvodov priemyselný prechod výrobcov v Spoločenstve z PSV na iné výrobky (napríklad la Seda de Barcelona) a finančné ťažkosti spoločnosti Tergal. Na trhu Spoločenstva existuje problém s dodávkami niektorých druhov vlákien a výrobcovia v Spoločenstve nemôžu alebo nemajú záujem vyvíjať potrebné úsilie na uspokojenie dopytu. Okrem toho je pravdepodobné, že uloženie ciel bude viesť k podstatným zvýšeniam cien niektorých druhov PSV, ktoré nie sú v Spoločenstve dostupné v dostatočných množstvách. Okrem toho je potrebné zohľadniť skutočnosť, že niektorí užívatelia PSV (najmä výrobné odvetvie lôžkovín) majú veľmi nízke ziskové rozpätie a budú musieť preniesť na spotrebiteľov akékoľvek zvýšenie cien PSV alebo ukončiť svoje činnosti v prípade, že konkurencia z tretích krajín im nedovolí zvýšiť ich ceny.

               (41)

               So zreteľom na uvedené nemožno vyvodiť záver, že po stiahnutí podnetu by ukončenie konania nebolo v záujme Spoločenstva.

               (42)

               Zúčastnené strany boli náležite informované a mali možnosť predložiť pripomienky.

               (43)

               Preto sa dospelo k záveru, že antidumpingové konanie týkajúce sa dovozu syntetických strižných vlákien z polyesteru (PSF) s pôvodom v Malajzii a na Taiwane do Spoločenstva by sa malo ukončiť bez uloženia antidumpingových opatrení.

               (44)

               Všetky clá dočasne zaistené na základe nariadenia (ES) č. 2005/2006 by sa mali uvoľniť,

         ROZHODLA TAKTO:
   Článok 1
   Antidumpingové konanie týkajúce sa dovozu syntetických polyesterových strižných vlákien z polyesteru, nemykaných, nečesaných alebo inak nespracovaných na spriadanie, patriacich pod kód KN 5503 20 00, s pôvodom v Malajzii a na Taiwane sa týmto ukončuje.
   Článok 2
   Nariadenie (ES) č. 2005/2006 sa týmto zrušuje.
   Článok 3
   Sumy zaistené prostredníctvom uložených dočasných antidumpingových ciel podľa nariadenia (ES) č. 2005/2006 sa uvoľňujú.
   Článok 4
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 19. júna 2007

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. EÚ L 379, 28.12.2006, s. 65.

      (3)  Potvrdzujú to nezávislé zdroje. V správe PCI z augusta 2006 sa na strane 16 takisto uvádza, že „V určitých prípadoch európske výrobné odvetvie nie je schopné znásobiť ponuku východoázijského výrobného odvetvia, najmä v sektore vlákien s nízkou teplotou tavenia a dvojzložkových vlákien, a toto zostane pre európske textilné spoločnosti zraniteľnou oblasťou“.

      (4)  Na základe tvrdení výrobného odvetvia Spoločenstva sa v roku 2006 zriadili nové podniky PSF v Poľsku, Rumunsku a Bulharsku. Neboli však poskytnuté žiadne údaje o tom, či táto skutočnosť povedie k zvýšeniu kapacity v porovnaní so situáciou počas OPU. Neboli uvedené ani žiadne indikácie o vývoji kapacity výrobného odvetvia EÚ v súvislosti s vývojom dopytu.

      (5)  Niektoré druhy lôžkovín a podobné bytové doplnky [prikrývky, prešívané prikrývky, podušky, hrubé podušky na sedenie (pouffe), vankúše] plnené inými materiálmi ako perím poťahované alebo nepoťahované (kód KN 9404 90 90).